TEMIRQAZYQ – ӘЛЕМНІҢ ЕҢ ҮЗДІК АҚЫНЫ/ЖАЗУШЫСЫ, 2017 ХАЛЫҚАРАЛЫҚ ӘДЕБИ ОНЛАЙН БӘЙГЕСІ | Блогтар | Әдебиет порталы
"TEMIRQAZYQ – ӘЛЕМНІҢ ЕҢ ҮЗДІК АҚЫНЫ/ЖАЗУШЫСЫ, 2017 ХАЛЫҚАРАЛЫҚ ӘДЕБИ ОНЛАЙН БӘЙГЕСІ | Блогтар | Әдебиет порталы"|"https://adebiportal.kz/kz/blogs/view/temirqazyq-alemnin-en-uzdik-aqynyzazusysy-2017-xalyqaralyq-adebi-onlain-baigesi__2693"
TITLE: TEMIRQAZYQ – ӘЛЕМНІҢ ЕҢ ҮЗДІК АҚЫНЫ/ЖАЗУШЫСЫ, 2017 ХАЛЫҚАРАЛЫҚ ӘДЕБИ ОНЛАЙН БӘЙГЕСІ | Блогтар | Әдебиет порталы
URL: https://adebiportal.kz/kz/blogs/view/temirqazyq-alemnin-en-uzdik-aqynyzazusysy-2017-xalyqaralyq-adebi-onlain-baigesi__2693
META: "TEMIRQAZYQ – ӘЛЕМНІҢ ЕҢ ҮЗДІК АҚЫНЫ/ЖАЗУШЫСЫ, 2017 ХАЛЫҚАРАЛЫҚ ӘДЕБИ ОНЛАЙН БӘЙГЕСІ | Блогтар | Әдебиет порталы"|"https://adebiportal.kz/kz/blogs/view/temirqazyq-alemnin-en-uzdik-aqynyzazusysy-2017-xalyqaralyq-adebi-onlain-baigesi__2693"
TOTAL WORDS: 205
TEXT: Қазақстан тәуелсіздігінің 26 жылдығына орай Әлем Халықтары Жазушылары Одағы Temirqazyq – әлемнің ең үздік ақыны/жазушысы, 2017 халықаралық әдеби онлайн бәйгесін ұйымдастырды. Қараша айында басталған бұл жобаға 25 мемлекеттен 60-тан астам қаламгерлер шығармаларын жолдады. Бәйгені қазақ, орыс тілдерінде жүргізу аса күрделі болғандықтан, онлайн бәйгемізді ағылшын тілінде іске асырдық. Бұған Бәйгенің әділ қазылар алқасының мүшелерін таңдауымыз да басты себеп болды. Айтулы жобаның Әділқазылар алқасының төрағасы болып Мухаммад Шаназар есімді Пәкістанның аса көрнекті ақын, аудармашысы бекітілді. Ол көптеген халықаралық сыйлықтардың иегері және 2015 жылғы Нобель сыйлығына кандидат. ӘХЖО президентінің бірінші орынбасары. Әділқазылар құрамына Джернаил Ананд Сингх, Джагдиш Пракаш, Каролина Назарено- Габис есімді әлемнің бізге белгілі ең мықты ақын-жазушылары таңдалды. Әділқазылар алқасын бақытаушы болып Джордж Онси есімді ақын бекітілді. Ол құқық жағынан Әділқазылар алқасының төрағасына да бағынбайтын болып келісілді. Ал Әділқазылар алқасы өздері таңдаған жоба жеңімпазын Бақылаушыға мақұлдатуы шарт болып келісілді. Қатысушылардан өтініш 10 Желтоқсанда Алматы уақыты бойынша 18: 00 де тоқтатылған. Біздер Қазақстан тәуелсіздігіне орай 15 Желтоқсанда жеңімпаздарды жариялауымыз керек еді. Прозалық шығармалар аз болғандықтан, жеңімпаздарды жариялап үлгердік. Назма Хасан Шеих екінші дәрежелі Дипломды, Джагари Мидхержи І дәрежелі Дипломды жеңіп алды. 60-тан астам әлемнің бүгінгі таңдағы шебер қаламгерлерінің ең үздіктерін анықтау күрделі болғандықтан онлайн бәйге қазіргі сәтке дейін жалғасуда. Бұйыртса, бүгін не ертең поэзия бойынша жеңімпаздарымызды жариялайтын боламыз
